Leta 2011 je debitiral še na SP v nordijskem smučanju 2011 v Oslu, kjer je osvojil bron na ekipnem tekmovanju s slovensko reprezentanco. V ekipi so nastopili še Robert Kranjec, Jurij Tepeš in Jernej Damjan. V Planici je debitiral v poletih, kjer je ekipno s tretjim mestom sploh prvič stal na odru za zmagovalce. Skupaj s tremi sotekmovalci so bili s strani društva slovenskih športnih novinarjev izbrani za Slovensko športno ekipo leta.